కనకదుర్గ ప్లై ఓవర్

కనకదుర్గ ఫ్లైఓవర్ (దుర్గ గుడి ఫ్లైఓవర్ అని కూడా పిలుస్తారు) విజయవాడ నగరం లోపల ట్రాఫిక్ నియంత్రణ, నిర్వహణ కోసం నిర్మించిన ఫ్లైఓవర్. 2.6 కిలోమీటర్లతో ఇది, 2022 నాటికి ఆంధ్రప్రదేశ్‌లో అత్యంత పొడవైన ప్లై ఓవరు. దీనిని 2020 అక్టోబరు 16 న నితిన్ గడ్కరీ ప్రారంభించాడు.

 భౌగోళికం 
కనకదుర్గ ఆలయం ఉన్న ఇంద్రకీలాద్రి కొండ చుట్టూ కనకదుర్గ ఫ్లైఓవరును నిర్మించారు. ఇది గొల్లపూడి సమీపంలోని భవానీపురం నుండి పండిట్ నెహ్రూ బస్ స్టేషన్ వరకు ఉంది. కనక దుర్గ వారధి వరకు రోడ్డు విస్తరణ పనులు పూర్తయ్యాయి. ఈ ప్రాజెక్టు మొత్తం పొడవు , దీనిలో  ఫ్లైఓవరు, మిగిలిన  రోడ్డు విస్తరణ చేసారు. ఈ ఫ్లై ఓవరు NH65 నుండి చీలి, పైకి లేచి, దానికి సమాంతరంగా వెళ్తుంది. ఇంద్రకీలాద్రి కొండ పక్క నుండి, కృష్ణానదికి సమాంతరంగా కొంతదూరం వెళ్ళి, పండిట్ నెహ్రూ బస్ స్టేషను దగ్గర దిగి, తిరిగి NH65 లో కలుస్తుంది.

 చరిత్ర 
రాష్ట్ర విభజన తర్వాత, దుర్గ గుడి చుట్టూ ఉన్న 15-20 అడుగుల రహదారిపై కొత్త రాష్ట్ర రాజధాని అమరావతి హైదరాబాద్‌ల మధ్య ట్రాఫిక్ ప్రవాహాన్ని నియంత్రించడానికి ఆంధ్రప్రదేశ్ ప్రభుత్వం ఒక ఫ్లైఓవర్‌ను ప్రతిపాదించింది.  కనకదుర్గ ఫ్లైఓవర్ నిర్మాణాన్ని హైదరాబాద్‌కు చెందిన సోమా కంపెనీ 2015 నవంబరు 22 న ప్రారంభించింది. కృష్ణా పుష్కరాల కోసం 2016 నాటికి రోడ్డు స్థాయి వంతెన పూర్తయింది. ఫ్లైఓవర్ ప్రణాళిక ప్రకారరం, దాన్ని నిర్మించడం చాలా కష్టం. ఈ ప్రాజెక్టు కోసం భూసేకరణకు రోడ్డు వెంబడి తాగునీటి పైపులైన్లు వంటి యుటిలిటీలను మార్చడానికి దాదాపు 100 కోట్లు ఖర్చయ్యాయి. నిర్మాణ గడువును 2017 - 2020 ల మధ్య పదే పదే పొడిగించారు. చివరికి 2020 ఆగస్టు 30 నాటికి నిర్మాణం పూర్తయింది. 

 నిర్మాణం 
ఇది 23.7 మీటర్ల వెడల్పుతో ఉన్న ఆరు వరుసల రహదారి.  భారతదేశంలో ప్రీ-స్ట్రెస్ కాంక్రీటు సాంకేతికతను ఉపయోగించిన మూడవ వంతెన ఇది. దీనికి 282.4 కోట్లు ఖర్చవుతుందని అంచనా వేసారు. తరువాత దీనిని ద్రవ్యోల్బణానికి అనుగుణంగా 440 కోట్లకు సర్దుబాటు చేశారు. ఇది ఒకే స్తంభం మద్దతుతో ఆరు లేన్ల కారిడార్‌తో ప్రత్యేకమైన, సంక్లిష్టమైన డిజైను. ఫ్లైఓవర్ మాస్టర్ ప్లాన్‌లో రెండు అండర్‌పాస్‌లు ఉన్నాయి. అమరావతిలో 2018 F1H2o ప్రపంచ ఛాంపియన్‌షిప్‌ను జరుపుకోవడానికి F1H2o కోసం ఒక పార్కుతో పాటు ఈ ఫ్లైఓవర్ కాలమ్‌పై వర్టికల్ గార్డెనింగ్ చేసారు.  ట్రాఫిక్ అడ్డంకులు, రద్దీని నివారించడానికి ఫ్లైఓవర్ పూర్తవకముందే ట్రాఫిక్‌ను అనుమతించాలని జిల్లా యంత్రాంగం నిర్ణయించింది.

 ఇవి కూడా చూడండి 

 కనక దుర్గ వారధి
 ఎ.పి.సి.ఆర్.డి.ఎ.
 బెంజ్ సర్కిల్ ఫ్లైఓవర్

 మూలాలు 

వర్గం:Coordinates on Wikidata
వర్గం:విజయవాడ రవాణా